FA-MAS

**FA-MAS** alebo nepresne **FAMAS** (francúzsky: **''F**usil d’**A**ssaut de la **M**anufacture d’**A**rmes de **S**aint-Étienne*, v preklade "útočná puška zbrojovky [[Saint-Étienne]]") je [[útočná puška]] štýlu [[bullpup]], navrhnutá a vyrábaná vo Francúzsku spoločnosťou [[Manufacture d’armes de Saint-Étienne|MAS]] v meste [[Saint-Étienne]], ktorá je v súčasnosti členom francúzskeho štátneho podniku [[Nexter]]. Je služobnou puškou francúzskej armády [[Armées françaises]].

==Dejiny a výroba==
Táto zbraň bola skonštruovaná na prelome 60. a 70. rokov [[20. storočie|20. storočia]]. Prvých 10 kusov bolo vyrobených štátnou zbrojovkou v roku [[1971]]. Do výzbroje bola zaradená v roku [[1975]] po dvoch rokoch trvajúcich intenzívnych armádnych skúškach a nahrádzala dosluhujúcu [[automatická puška|automatickú pušku]] [[MAS-49]] a [[samopal]] [[MAT 49]]. V rokoch [[1977]] - [[1982]] prebiehala sériová výroba v počte 148 000 kusov.

==Konštrukcia==
[[Súbor:FAMAS Infanterie 2REI.jpg|left|thumb|Vojak [[2e Régiment Étranger d’Infanterie|2<sup>e</sup> Régiment Étranger d’Infanterie]] používa FAMAS Infanterie]]
FAMAS je útočná puška typu [[bullpup]], ktorá využíva princíp spätného rázu s polouzamknutým [[záver]]om. Otváranie záveru je brzdené zdanlivým zväčšením hmoty záveru (tzv. dvojdielny záver) pomocou dvojzvratnej páky. Nábojová komora je ryhovaná pre spoľahlivejšie vyťahovanie [[nábojnica|nábojníc]] (častejšie u starších [[guľomet]]ov ako u moderných útočných pušiek, bolo najskôr prihliadnuté k vysokej kadencii zbrane), preto sú na vystrelených nábojniciach vidieť ryhy spôsobené týmito drážkami. [[Zásobník]], ktorý je zhodný a zameniteľný so zásobníkom útočnej pušky [[M16 (puška)|M16]], je umiestnený až za rukoväťou, čo je pre konštrukciu bullpup typické. Neobvykle dlhá rukoväť slúžiaca k prenosu zbrane skrýva všetky mieridlá, ktoré sú tak chránené pred nešetrným zachádzaním. Muška je pevná stĺpková, hľadáčik dioptrický, výškovo regulovateľný. Účinnú mierenú paľbu sa dá vykonávať na vzdialenosť do 300 metrov. Konštrukcia dovoľuje nebadateľnou úpravou zmeniť zbraň pre praváka na zbraň pre strelca strieľajúceho ľavou rukou a naopak.

 
Prepínač režimu streľby umožňuje strieľať jednotlivými ranami, dávkami po troch ranách alebo dlhými dávkami. Zbraň môže byť vybavená dozadu sklopnou dvojnožkou a krátkym nožovým [[bodák]]om s uchytením nad hlavňou. Rovnako ako [[MAS-49]] má zabudovaný nadstavec pre streľbu puškovými [[granát]]mi, ktorý funguje tiež ako tlmič vyšľahnutých plameňov a úsťová brzda. Protitankovými granátmi je možné zasiahnuť cieľ asi do 80 metrov, protipechotnými až do 120 metrov. Dostrel granátov je regulovaný zmenou ich počiatočnej rýchlosti závisiacej na hĺbke nasadenia granátu na úsťové zariadenie. Pre vystreľovanie granátov má puška špeciálny zásobník na 5 výmetných nábojov bez striel.

Pôvodná verzia F1 bola mierne odlišná - mala menší lučík spúšťe (iba pre ukazovák, neskôr pre celú dlaň) a tiež mala inú šachtu zásobníka, ktorá neumožňovala použitie zásobníkov z útočných pušiek M16 (vo verzii F1 boli používané 25-ranové rovné zásobníky). Novšia verzia G2 sa začala vyrábať v roku [[1994]] a mala vyššie uvedené vylepšenia vrátane drobných zásahov do mechanizmu zbrane.

==Služba==
[[Súbor:FAMAS-G2-IMG 8894-white.jpg|right|thumb|FAMAS G2 s bodákom]]
Útočná puška FAMAS bola prvýkrát bojovo použitá v [[Libanon]]e a [[Čad]]e v 80. rokoch. Používala sa takisto vo vojne v [[Druhá vojna v Perzskom zálive|Perskom zálive]] a v [[Bosna a Hercegovina|Bosne]].

===Užívatelia===
* [[Džibutsko]]
* [[Francúzsko]]: Puška používaná v [[Armées françaises]] od roku 1979, s viac ako 700 000 nakúpenými kusmi. Tiež používaná niektorými [[orgány činné v trestnom konaní|orgánmi činnými v trestnom konaní]] ako sú *Gendarmerie nationale*.
* [[Gabon]]
* [[Indonézia]]: *Komando Pasukan Katak* (KOPASKA) taktická potápačská skupina patriaca do skupiny špeciálnych síl *Komando Pasukan Khusus'' (Kopassus).
* Libanon
* Senegal
* Spojené arabské emiráty

## Referencie

## Iné projekty

## Externé odkazy
*Oficiálna webstránka Nexter FAMAS
*Článok FELIN, s obrázkami zbrane FAMAS ako časť systému FELIN
*Modern Firearms

## Zdroj

Kategória:Útočné pušky
Kategória:Bullpup
Kategória:Strelné zbrane kalibru 5,56 mm
Kategória:Zbrane Studenej vojny
Kategória:Francúzske zbrane